सीसीए कांड के अनुसंधान के लिए एसएसपी सम्मानित
45अपराधियों पर सीसीए लगाने और कांडों के अनुसंधान पर शनिवार को रांची स्थित पुलिस मुख्यालय में झारखंड के पुलिस महानिदेशक (डीजीपी) डीके पांडेय ने एसएसपी अनूप टी मैथ्यू को सम्मानित किया। इस मौके पर उन्होंने कई एसपी, पुलिस अधिकारी और जवान को भी बेहतर कार्य के लिए सम्मानित किया।
नक्सल अभियान चलाने को लेकर एसएसपी अनूप टी मैथ्यू के अलावा ग्रामीण एसपी शैलेंद्र वर्णवाल, एएसपी (अभियान) प्रणव आनंद झा, घाटशिला एसडीपीओ संजीव बेसरा और मुसाबनी के डीएसपी अजीत विमल को भी प्रशस्ति पत्र दिया गया। सभी का प्रशस्ति पत्र एसएसपी ने लिया। वही, लव भाटिया को रंगदारी मांगने के लिए गोली मारने के मामले का उद्भेदन करने के लिए डीएसपी भोला प्रसाद सिंह को भी सम्मानित किया गया। भोला प्रसाद सिंह पूर्व में साकची थाना प्रभारी थे। डीजीपी ने सभी जिला के एसपी और एसएसपी के साथ बैठक की।
डीजीपी डीके पांडेय से प्रशस्ति पत्र लेते एसएसपी अनूप टी मैथ्यू उपस्थित अन्य।
mag_Deva hin_Deva hin_Deva hne_Deva